text: 71-årig nægter sig skyldig i at have knivdræbt sin kone
  14 juni 2017 kl. 13.48
  Den 71-årige mand er sigtet for med kniv at have dræbt sin 73-årige kone på Dalen i Esbjerg. Manden blev onsdag i et grundlovsforhør varetægtsfængslet i fire uger.
  Den 71-årige mand og hans 73-årige kone blev begge fundet tirsdag formiddag liggende henholdsvis såret og død på deres bopæl i Dalen i Esbjerg, da en af kvindens bekendte ikke kunne få kontakt til hende, og politiet efterfølgende opsøgte parrets fælles adresse.
  Den 71-årige mand blev onsdag klokken 13 fremstillet i et lukket grundlovsforhør ved Byretten i Esbjerg in absentia - det vil sige uden selv at være til stede, da han stadig er indlagt med sine kvæstelser.
  Manden er sigtet for manddrab efter straffelovens paragraf 237.
  Den 71-årige sigtedes advokat oplyste ved grundlovsforhøret, at den 71-årige nægter sig skyldig, det oplyser forsvarsadvokaten på baggrund af oplysninger i politiets afhøringsrapport, skriver Syd- og Sønderjyllands Politi i en pressemedelelse.
  Sigtelsen indeholder ikke yderligere oplysninger.
  Den sigtede blev varetægtsfængslet i fire uger frem til den 14. juli.
  71-årig varetægtsfængslet i drabssag #politidk https://t.co/COAv51MT0i
  
  